غزوۂ حنین میں اسلام والی روایت کا واقعہ یہ ہے کہ شیبہ بھی اپنے اہلِ خاندان کی طرح آنحضرتﷺ کے سخت دشمن تھے ، حنین کے دن یہ آنحضرتﷺ کے ساتھ بد نیتی سے نکلے اور آپ ﷺ کو غافل پاکر قتل کرنا چاہا ، آپ ﷺ ہوشیار ہو گئے اورانہیں قریب بلایا ، اس واقعہ سے شیبہ بہت مرعوب اورخوف زدہ ہو گئے ،آنحضرتﷺ نے ان کے سینہ پر ہاتھ مار کر فرمایا اب تم سے شیطان دور ہو گیا ، اسلام کی صداقت کے لیے یہ واقعہ کافی تھا کہ ایک شخص جان لینے کے لیے بڑھتا ہے اوررسول اللہ ﷺ اس کی نیت تاڑ جاتے ہیں اور نرم الفاظ میں مخاطب فرماتے ہیں ؛چنانچہ شیبہ اس وقت مشرف باسلام ہو گئے ۔
Entity: شیبہ — Type: /location/city, /location